CELEX: E2016J0009
Language: el
Date: 2017-07-14 00:00:00
Title: Απόφαση του Δικαστηρίου, της 14ης Ιουλίου 2017, στην υπόθεση E-9/16 — Εποπτεύουσα Αρχή της ΕΖΕΣ κατά του Βασιλείου της Νορβηγίας [Κανονισμός (ΕΚ) αριθ. 1907/2006 (REACH) — Χημικές ουσίες — Υπερφθοροοκτανοϊκό οξύ (PFOA) — Ελεύθερη κυκλοφορία — Διαδικασία επιβολής περιορισμών — Νομική βάση]

4.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 1/7
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 14ης Ιουλίου 2017
   στην υπόθεση E-9/16
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   
      [Κανονισμός (ΕΚ) αριθ. 1907/2006 (REACH) — Χημικές ουσίες — Υπερφθοροοκτανοϊκό οξύ (PFOA) — Ελεύθερη κυκλοφορία — Διαδικασία επιβολής περιορισμών — Νομική βάση]
   
   (2018/C 1/09)
   Στην υπόθεση E-9/16, Εποπτεύουσα Αρχή της ΕΖΕΣ κατά του Βασιλείου της Νορβηγίας – ΠΡΟΣΦΥΓΗ με αίτημα να αναγνωριστεί ότι η Νορβηγία παρέβη τις υποχρεώσεις που υπέχει βάσει της πράξης που αναφέρεται στο παράρτημα II κεφάλαιο XV σημείο 12κθ της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH)], όπως προσαρμόστηκε με το πρωτόκολλο 1 αυτής, και/ή τις υποχρεώσεις της δυνάμει της συμφωνίας, διατηρώντας σε ισχύ μια εθνική διάταξη όπως το τμήμα 2 παράγραφος 32 του νορβηγικού κανονισμού προϊόντων η οποία απαγορεύει την παρασκευή, εισαγωγή, εξαγωγή και πώληση καταναλωτικών προϊόντων που περιέχουν ορισμένες συγκεντρώσεις υπερφθοροοκτανοϊκού οξέος, το Δικαστήριο, αποτελούμενο από τους Carl Baudenbacher, πρόεδρο και εισηγητή δικαστή, Per Christiansen και Ása Ólafsdóttir (ad hoc), δικαστές, εξέδωσε απόφαση στις 14 Ιουλίου 2017, το διατακτικό της οποίας έχει ως εξής:
   Το Δικαστήριο:
   
               1.
            
            
               απορρίπτει την προσφυγή.
            
         
               2.
            
            
               Διατάσσει την Εποπτεύουσα Αρχή της ΕΖΕΣ να καταβάλει τα δικαστικά έξοδα.